Kagr

Kagr () om Tähkheiniden sugukundan üks'voččiden heinäsižiden kazmusiden heim.

 Leviganduz 
Kaik tetas läz kaks'kümned erikod heimos. Niišpäi äjad oma rujoheinikš (Avena fatua eriližešti) i mecerikoikš, kudambad oma mel'hetartujad tedoidusiden da maižanduzselekcijan täht.

Erikod oma levitadud Evrazijan venos vönes tobjimalaz, om vähä niid Amerikoiš.

Vl 2018 Venämas kagran pöudod otiba 2,85 mln ga pindad, obrättihe satust 4,7 mln tonnoidKagran semetud pindad, ühthine satuz i sen mär Venämas, vn 2018 lopmižed agrovesti.net-saital. .

 Ümbrikirjutand 
Änikuz om löuste, kogoneb rippujiš tähkuzišpäi kaks'..koume jüväd kaikuččes.

Lämuden i mahusen plodukahusen tarbhaižuz kagral om penemb mi toižil villänkul'turoil. Semetud kagr eläb pandud haloiš läbi hüvin. Šingotab jur'sistemad teravas, sen tagut seižub kuivaigad vaste parembaKornilov I. M., Bespalov A.V. Минимализация обработки почвы под овес (Mahusen ümbriradmižen kagran täht minimalizacii) // Международный научно-исследовательский журнал (Rahvahidenkeskeine tedoližtedoiduzaiglehtez). — 2015. — Pästand 4—1 (35). — ISSN 2303-9868 .

 Kävutand 
Päine maižanduzkul'tur om järgeline kagr. Kävutadas sen ol'ged leviteseks, ottas villäd furažaks. Tehtas nenid söndtavaroid: surin, jauh, konditerižed tegesed (sidä kesken paštikod), tisel', hel'pked (müslin pala).

 Valitud erikod 
 Avena abyssinica — Abissinine kagr
 Avena chinensis
 Avena maroccana — Marokoine kagr
 Avena sativa — Järgeline kagr, heimon tipine erik
 Avena sterilis — Plodutoi kagr
 Avena strigosa — Must kagr
 Avena volgensis — Volgan kagr

 Kagrha sidodud vepsän tärtused 
 Boltahtaz — kagrasine vezipudr bolanke.
 Harpal''' — muigotez kagrjauhospäi nahkoid ümbriradamha.
 Hozjaine — tühj kagrlöuste.
 Jägl — slokosttüd ahkuidenke (šakšuidenke) kagrpudr.
 Korboi, korboitahtaz — vezipudr kagrjauhospäi.
 Libuitahtaz — rahvahaližen sömän sugu kagrjauhospäi.
 Razmest — nozol tahtaz paštamha reskoid kagrkürzid.
 Rehtikürz'' — kagrkürz taukunke südäimes.

 Kagrha sidodud vepsän muštatišed 
 Ala aja hebod kunutal, a aja kagral.
 Näl'ghižele kanale kagr uniš näguse.

 Kacu mugažo 
 Kagrand
 Kagrlinduine

 Homaičendad 

 Irdkosketused 
 Midä tegiba kagraspäi // Vepsän kelen korpus. — #72.
 Kondi kagras // Vepsän kelen korpus. — #114.

Kategorii:Tähkheinäd
Kategorii:Maižanduzkul'turad kirjamišton mödhe
Kategorii:Kazmused kirjamišton mödhe
Kategorii:Villänkul'turad